RAJT IŻ-ŻONA TINBIDEL Walida mis-sitt żoni prinċipali li tifforma parti minn Birkirkara hi ż-żona ta' l- Imrieħel. Kif jixhed l-isem l- Imrieħel, kienet żona abitata prinċipalment minn raħħala u bdiewa li l-mod kif jaqilghu l-għajxien tagħhom kien li jkabbru mrieħel kbar ta' mogħoż u nagħaġ, ghalhekk iż-żona ħadet dan l-isem. Hi ħaġa inkredibbli tara taħt għajnejk it-trasformazzjoni ta' żona bħal din, tinbidel u tieħu xejra moderna b'toroq u pjazez li jixirqu għaż-żmien tal-lum. Ta' min jinnota li ftit mill- ewwel bini li nbena f'din iż- żona kienu l-kulleġġ San Alwiġi tal-Ġiżwiti, id-Dar tal- Kleru, l-iskola sekondarja tal- gvern ''Santa Tereża', u l- Housing Estate li jmiss magħha. Madwar tnejn u tletin sena ilu, iż-żona antika ta' l-Imrieħel, kienet tikkonsisti biss- fil-parti ta' Triq l-Imrieħel u sqaqien ta' madwar, Triq il-Ferrovija l-Qadima, minn San Alwiġi sa ħdejn l-Istazzjon, Triq il- Knisja l-Qadima 'l isfel mill- Knisja, l-Istazzjon tal-ferrovija li hu storiku, iċ-Ċimiterju ta' l-Infetti, li llum ġie trasformat fi grawnd tal-futbol, il-kalkara tal-ġir, in-niċċa ta' l-infetti, l- akwedott, il-pitkalija, u t- Terminus tal-karozzi tal-linja ta' Birkirkara, u t-toroq antiki ta' madwar Triq Pompei. Il- bqija kien kollu għelieqi u rziezet. Wara li ġie ntrodott il-pjan regolatur ġdid għal din iż- żona, ħafna mir-raba ngħata għall-bini, b'hekk bdiet il-bidla ta' din iż-żona minn waħda rurali għal waħda abitabbli. Din il-bidla ġabet magħha tibdil konfigurattiv, kulturali u soċjali fl-andament totali tal-belt tagħna Birkirkara. L- influwenzi fl-istil tal-bini kif ukoll l-atteġġjament soċjali li ġabu magħhom il-familji ġodda żgħażagħ tawha bixra ġdida lil din iż-żona. L- infrastruttura tagħha ngħatat ħajja ġdida biex tagħti ħajja aħjar lill-familji ġodda li ġew joqogħdu hawnhekk. Infetħu bosta ħwienet ġodda, dipartiment tad-dawl u l-ilma, u, meta ġew imwaqqfa l- Kunsilli Lokali (fis-sena 1994), l-Istazzjon ta' Bikirkara kien jospita il-Muniċipju Lokali, qabel ġie trasferit għal wara l-parroċċa ta' Sant' Elena. L-istazzjon tal-ferrovija kien jagħti wkoll servizz lid- Dipartiment tax-Xogħlijiet, għax fih kellu uffiċċju distrettwali. Kien hemm ukoll id-Dipartiment tas-Sanità fejn kont issib spetturi sanitarji tad- distrett iservu lid-distrett ta' Birkirkara.Konna nsibu wkoll kontinġent ta' nies ta' l- agrikoltura. Il-lum il-ġurnata dan il-ġnien hu post ta' rikreazzjoni sew għall-kbar kif ukoll għaż-żgħar għax fih hemm plaving area għat-tfal. Dnub li l-lum hu mitluq. L-iktar importanti u ta' min jinnotah hu li ma' dax-xogħol u l-bdil kollu ta' din iż-żona, kien qed isir xogħol aktar importanti — ir-restawr tal- Knisja ta' Santa Marija jew aħjar il-Knisja l-Qadima. Il- ġawhra arkitettonika meqjusa bħala monument nazzjonali. Din kienet ta' siwi kbir biex din iż-żona hekk żagħżugħa tinbena mil-lat morali wkoll. Ta' min ifakkar li qabel ma ġiet restawrata l-ewwel parti tal-Knisja l-Qadima, il- quddies kien isir f'parti mis- sagristija. Dan kien inkonvenjent kbir għan-nies, speċjalment meta bdew jiżdiedu r-residenti għaliex is- sagristija kienet żgħira wisq biex takkomodahom. Qabel ma beda r-restawr, din il-knisja kienet tintuża bħala ċimiterju meta l-kannierja tal- parroċċa Sant'Elena kienet tkun mimlija. Għaldaqstant il- korsija u l-kappelluni tal-ġnub kienu mingħajr soqfa u l-art mimlija oqbra. Konna nisimgħu iċ-ċaqliq tal-kapitelli ta' l-oqbra taħt il- passi tagħna meta mmorru għall- quddies. Meta mbagħad beda r- restawr inbena ħajt biex il-Knisja setgħet takkomoda aktar nies. Niftakru wkoll li meta kienet tkun ix-xita, biex iqaddes, is- saċerdot kellu joħroġ bl-umbrella mis-sagristija ta' ġewwa għall- knisja. Waħda mill-vilel antiki u storiċi li kienu diġa jeżistu hi Villa Chelsea. Ta' min iżid ukoll li fost il-ħafna postijiet li nbnew f'din iż-żona wieħed mill-aktar importanti hu bla dubju ta' xejn iċ- PĠ.23 ħ ve Ċentru Parrokkjali. Dan ta kontribut kbir biex tinbena s- soċjeta' żagħżugħa li għandna l-lum għax fih kienu, u għadhom, isiru laqgħat kemm għaż-żgħar, għaż-żgħażagħ u għall-kbar biex b'hekk il- komunità tissaħħaħ u tingħaqad dejjem aktar. — Iċ-ċentru Santa Marija Żwilupp riċenti fiż-żona tagħna hu l-bini ġdid ta Gvmnasium tal-Kulleġġ San Alwiġi tal- Ġiżwiti n-naħa ta' l-Infetti. Il-lum iż-żona tal-Knisja l- Qadima jew ta' l-Imrieħel, kif kienet antikament magħrufa, tkopri mat-tlieta u erbgħin (43) triq u sqaqien li fihom joqogħodu madwar 2,700 votant, jew madwar 1,000 familja. Zona ta' din l-entità għandu jkollha influwenza qawwija fuq il-bqija tal-belt tagħna Birkirkara. Biex dan jitwettaq, jrid ikollok żona attiva u pro attiva biex verament tħalli l-impronta fuq il-bqija tar-raħal totali, biex tkun żona /eader fl-oqsma kollha li soċjetà jkollha bżonn tesprimi ruħha fihom minn żmien għal żmien, bħal dawk kulturali, soċjali, morali u politiċi. Quddiem dan kollu wieħed irid jara hu x'kontribut ta u qed jagħti għall-bidla ta' din iż-żona fl-oqsma kollha tal- ħajja biex b'hekk ikollna sehem veru ħaj u attiv li jkun jixraq lill-poplu taż-żona tagħna u sehem akbar fil-bidla globali ta' Birkirkara tagħna. 1, F. Zahra Street, B'Kara I (Hdejn il-Knisja l-Qadima)